LV Eiropas Savienības Oficiālais Vēstnesis L 138/11

KOMISIJAS LĒMUMS

(2009. gada 28. maijs),

ar ko groza Padomes Direktīvu 76/769/EEK attiecībā uz alvorganisko savienojumu tirgū laišanas un lietošanas ierobežojumiem, lai pielāgotu tās I pielikumu tehnikas attīstībai

(izziņots ar dokumenta numuru C(2009) 4084)

(Dokuments attiecas uz EEZ)

(2009/425/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1976. gada 27. jūlija Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (1) un jo īpaši tās 2.a pantu,

tā kā:

(1) Tri-aizvietotos alvorganiskos savienojumus iepriekš plaši izmantoja pretapaugšanas krāsās uz kuģiem. Tomēr tika konstatēts, ka šādas krāsas, izraisot postošu endokrīnu ietekmi, apdraud ūdens organismus. Tāpēc alvorganiskos savienojumus pretapaugšanas krāsās aizliedza Direktīvā 76/769/EEK un Eiropas Parlamenta un Padomes 2003. gada 14. aprīļa Regulā (EK) Nr. 782/2003 par aizliegumu attiecībā uz alvorganiskajiem savienojumiem uz kuģiem (2). Turklāt tri-aizvietotos alvorganiskos savienojumus vairs nedrīkst izmatot kā biocīdus saskaņā ar Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (3). Tomēr preces, kuras ir apstrādātas ar šādiem biocīdiem, joprojām drīkst importēt Kopienā.

(2) Di-aizvietotos alvorganiskos savienojumus, tostarp īpaši dibutiltīna (DBT) un dioktilīna (DOT) savienojumus, plaši izmanto patēriņa precēs, kurām ir stabilizatora vai katalizatora funkcija.

(3) Tika konstatēts, ka di-aizvietoto alvorganisko savienojumu lietošana patēriņa precēs rada draudus cilvēku veselībai, īpaši bērnu veselībai. Konkrētie draudi bērnu un pieaugušo veselībai, ko rada dažādas patēriņa preces, ir noteikti riska novērtējumā (4), un 2006. gada 30. novembra atzinumā (5) tos apstiprināja Komisijas Veselības un vides apdraudējuma zinātniskā komiteja (SCHER).

(4) Lai gan di-aizvietotiem un tri-aizvietotiem alvorganiskiem savienojumiem ir vienāda nevēlama ietekme uz veselību, proti, imunotoksicitāte aizkrūts dziedzerī, un tie iedarbojas kumulatīvi, tri-aizvietoto savienojumu potenciālā iedarbība (piemēram, TBT un TPT) ir lielāka par di-aizvietoto savienojumu iedarbību (DOT un DBT). Turklāt tri-aizvietotiem alvorganiskiem savienojumiem, kurus rada patēriņa vai profesionālai lietošanai paredzētās preces, varētu būt nevēlama ietekme uz vidi, īpaši uz ūdens organismiem. Tāpēc precēm, kuras satur tri-aizvietotos alvorganiskos savienojumus, jāpiemēro stingrāki ierobežojumi.

(5) Padomes Direktīvā 67/548/EEK (6) konkrētos DBT savienojumus (dibutiltīna dihlorīds, CAS Nr. 683-18-1, un dibutiltīna hidrogēnborāts, CAS Nr. 75113-37-0) drīz klasificēs kā reproduktīvajai funkcijai toksiskas vielas (2. kategorija) un attiecīgi minētos savienojumus saturošas vielas un maisījumus aizliegs pārdot patērētājiem (7). Tāpēc attiecībā uz DBT savienojumus saturošām precēm ir jāievieš stingrāki ierobežojumi, pieļaujot turpmāko lietošanu papildu periodā tikai gadījumā, ja nepastāv piemērotas alternatīvas, piemēram, katalizatori RTV-1 un RTV-2 hermētiķos, krāsās un pārklājumos vai PVC stabilizatori konkrētos ražojumos (piemēram, pārklāti tekstilmateriāli, PVC profili), tādējādi nodrošinot iespēju minētajā periodā izstrādāt piemērotas alternatīvas, vai gadījumā, ja attiecīgās preces jau tiek reglamentētas citos specifiskākos tiesību aktos.

(6) Konkrētās patēriņa precēs, piemēram, apdrukātos tekstilmateriālos, cimdos, apavos, sienu un grīdu segumos, sieviešu higiēnas līdzekļos, autiņos un divu komponentu silikona veidnēs, DOT savienojumu iedarbība ir vislielākā.

(7) Lai gan lielākajai daļai lietojumu, kurus aizliegs, ir alternatīvas, konkrētiem tādu preču ražotājiem, kuras satur DOT un DBT, būs vajadzīgs pielāgošanās laiks, un tāpēc minētajiem lietojumiem ir jāparedz atbilstīgs pārejas periods.

(8) Tādēļ attiecīgi jāgroza Direktīva 76/769/EEK.

(9) Šis lēmums neskar Kopienas tiesību aktus, ar ko nosaka darba ņēmēju aizsardzības prasību minimumu, kurš ietverts Padomes 1989. gada 12. jūnija Direktīvā 89/391/EEK par pasākumu ieviešanu, lai uzlabotu darba ņēmēju drošību un veselības aizsardzību darbā (8), kā arī atsevišķajās direktīvās uz tās pamata, jo īpaši Eiropas Parlamenta un Padomes 2004. gada 29. aprīļa Direktīvā 2004/37/EK par darba ņēmēju aizsardzību pret risku, kas saistīts ar kancerogēnu iedarbību darbā (Sestā atsevišķā direktīva Direktīvas 89/391/EEK 16. panta 1. punkta nozīmē) (kodificētā versija) (9), un Padomes 1998. gada 7. aprīļa Direktīvā 98/24/EK par darbinieku veselības un drošības aizsardzību pret risku, kas saistīts ar ķimikāliju izmantošanu darbā (četrpadsmitā atsevišķā direktīva saskaņā ar Direktīvas 89/391/EEK 16. panta 1. punktu) (10).

(10) Šajā lēmumā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu novēršanu bīstamo vielu un preparātu tirdzniecībā,

IR PIEŅĒMUSI ŠO LĒMUMU.

1. pants

Direktīvas 76/769/EEK I pielikumu groza saskaņā ar šā lēmuma pielikumu.

2. pants

Šis lēmums ir adresēts dalībvalstīm.

Briselē, 2009. gada 28. maijā. Komisijas vārdā — priekšsēdētāja vietnieks Günter VERHEUGEN

(1) OV L 262, 27.9.1976., 201. lpp.

(2) OV L 115, 9.5.2003., 1. lpp.

(3) OV L 123, 24.4.1998., 1. lpp.

(4) “Risk assessment studies on targeted consumer applications of certain organotin compounds”. Uzņēmuma RPA pētījums, pabeigts 2005. gada septembrī. http://ec.europa.eu/enterprise/chemicals/studies_en.htm

(5) http://ec.europa.eu/health/ph_risk/committees/04_scher/scher_opinions_en.htm

(6) OV 196, 16.8.1967., 1. lpp.

(7) Saskaņā ar Direktīvas 76/769/EEK 29., 30. un 31. ierakstu.

(8) OV L 183, 29.6.1989., 1. lpp.

(9) OV L 158, 30.4.2004., 50. lpp.

(10) OV L 131, 5.5.1998., 11. lpp.